CELEX: 52019PC0364
Language: sk
Date: 2019-08-06
Title: Návrh ROZHODNUTIE RADY o pozícii, ktorá sa má zaujať v mene Európskej únie v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania týkajúceho sa predĺženia akčného plánu EÚ a Maroka, ktorým sa vykonáva posilnený štatút (2013 – 2018)

EURÓPSKA KOMISIA
            V Bruseli6. 8. 2019
            COM(2019) 364 final
            2019/0166(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania týkajúceho sa predĺženia akčného plánu EÚ a Maroka, ktorým sa vykonáva posilnený štatút (2013 – 2018)
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v Asociačnej rade zriadenej Európsko-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej („dohoda“ alebo „európsko-stredomorská dohoda“), v súvislosti s pripravovaným prijatím odporúčania predĺžiť akčný plán EÚ a Maroka, ktorým sa vykonáva posilnený štatút (2013 - 2018) o dva roky (2019 a 2020).
            
            
               2.Kontext návrhu
            
            
               2.1.Euro-stredomorská dohoda
            
            
               Euro-stredomorská dohoda má za cieľ:
            
            
               ·poskytnúť vhodný rámec pre politický dialóg medzi zmluvnými stranami, ktorý umožní posilnenie ich vzťahov vo všetkých oblastiach, ktoré tieto strany pokladajú za významné pre takýto dialóg,
            
            
               ·vytvoriť podmienky pre postupnú liberalizáciu obchodu s tovarom, službami a kapitálom,
            
            
               ·podporovať integráciu krajín Maghrebu podporovaním obchodu a spolupráce medzi Marokom a krajinami regiónu,
            
            
               ·podporovať obchod a rozširovanie harmonických hospodárskych a sociálnych vzťahov medzi zmluvnými stranami, predovšetkým prostredníctvom dialógu a spolupráce tak, aby sa posilňoval rozvoj a prosperita Maroka a marockého ľudu,
            
            
               ·podporovať spoluprácu v hospodárskej, sociálnej, kultúrnej a finančnej oblasti, ako aj v oblasti vedeckého výskumu a inovácií.
            
            
               Dohoda nadobudla platnosť 1. marca 2000.
            
            
               2.2. Asociačná rada
            
            
               Asociačná rada zriadená Euro-stredomorskou dohodou je zložená na jednej strane z členov Rady Európskej únie a členov Európskej komisie a na strane druhej z členov vlády Marockého kráľovstva. Na účely realizácie cieľov stanovených v dohode Asociačná rada disponuje rozhodovacou právomocou a zároveň môže vydávať akékoľvek vhodné odporúčania. Svoje rozhodnutia a odporúčania prijíma na základe dohody zmluvných strán.
            
            
               2.3.Akt pripravovaný Asociačnou radou
            
            
               Asociačná rada musí prostredníctvom výmeny listov prijať odporúčanie týkajúce sa predĺženia akčného plánu EÚ a Maroka, ktorým sa vykonáva posilnený štatút (2013 – 2018) („pripravovaný akt“).
            
            
               Cieľom pripravovaného aktu je predĺžiť platnosť akčného plánu EÚ a Maroka, ktorým sa vykonáva posilnený štatút (2013 – 2018), o dva roky (2019 a 2020). Týmto predĺženie bude možné zaistiť kontinuitu vykonávania posilneného štatútu Maroka.
            
            
               3.Pozícia, ktorá sa má zaujať v mene Únie
            
            
               Pozícia, ktorú má Európska únia prijať v Asociačnej rade zriadenej euro-stredomorskou dohodou týkajúca sa prijatia odporúčania predĺžiť akčný plán EÚ a Maroka, ktorým sa vykonáva posilnený štatút (2013 – 2018), o dva roky (2019 a 2020), je založená na texte akčného plánu, ktorý je pripojený k tomuto rozhodnutiu.
            
         
         
            
               Obe zmluvné strany opakovane potvrdili bohatstvo a životaschopnosť vzťahov medzi Európskou úniou a Marokom, ako aj svoje plné odhodlanie naďalej rozvíjať tieto vzťahy vo všetkých oblastiach spoločného záujmu.
            
            
               V súčasnom politickom kontexte bude predĺženie akčného plánu 2013 – 2018 tvoriť základ spolupráce medzi EÚ a Marokom v rokoch 2019 a 2020 a umožní začať rokovania, ktorými sa stanovia smerovania a nové prioritné témy vzťahov medzi EÚ a Marokom na nasledujúce roky.
            
            
               Predĺženie akčného plánu je teda v záujme Európskej únie.
            
            
               4.Právny základ
            
            
               4.1.Procesnoprávny základ
            
            
               4.1.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.
            
            
               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .
            
            
               4.1.2.Uplatnenie na tento prípad
            
            
               Asociačná rada je orgán zriadený dohodou, v tomto prípade euro-stredomorskou dohodou.
            
            
               Akt, ktorý má Asociačná rada prijať, predstavuje akt s právnymi účinkami.
            
            
               Pripravovaný akt má právne účinky z dôvodu, že obdobie platnosti akčného plánu EÚ a Maroka, ktorým sa vykonáva posilnený štatút (2013 – 2018), sa predĺži o dva roky, teda do konca roka 2020.
            
            
               Pripravovaný akt nedopĺňa ani nemení inštitucionálny rámec danej dohody.
            
            
               Procesnoprávnym základom navrhovaného rozhodnutia je preto článok 218 ods. 9 ZFEÚ.
            
            
               4.2.Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               4.2.2.Uplatnenie na tento prípad
            
            
               Cieľ a obsah pripravovaného aktu sa týkajú najmä pridruženia s treťou krajinou.
            
            
               Hmotnoprávnym základom navrhovaného rozhodnutia je preto článok 217 ZFEÚ.
            
         
         
            
               4.3.Záver
            
            
               Právnym základom navrhovaného rozhodnutia je článok 217 v spojení s článkom 218 ods. 9 ZFEÚ.
            
            
               5.Uverejnenie pripravovaného aktu
            
            
               Keďže sa aktom Asociačnej rady zmení obdobie uplatňovania akčného plánu, po prijatí aktu je potrebné uverejniť ho v Úradnom vestníku Európskej únie.
            
            
               2019/0166 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má zaujať v mene Európskej únie v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania týkajúceho sa predĺženia akčného plánu EÚ a Maroka, ktorým sa vykonáva posilnený štatút (2013 – 2018)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Marockým kráľovstvom na strane druhej („dohoda“) nadobudla platnosť 1. marca 2000.
            
            
               (2)Podľa článku 80 dohody je Asociačná rada oprávnená vydávať odporúčania.
            
            
               (3)Asociačná rada musí prostredníctvom výmeny listov prijať odporúčanie týkajúce sa predĺženia akčného plánu EÚ a Maroka, ktorým sa vykonáva posilnený štatút (2013 – 2018).
            
            
               (4)Je vhodné stanoviť pozíciu, ktorá sa má zaujať v mene Únie v Asociačnej rade, keďže dané rozhodnutie je pre Úniu záväzným.
            
            
               (5)Predĺženie akčného plánu na roky 2013 – 2018 bude tvoriť základ vzťahov spolupráce medzi EÚ a Marokom na roky 2019 a 2020 a umožní vymedziť nové prioritné témy vzťahov medzi EÚ a Marokom na nasledujúce roky,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má zaujať v mene Únie v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania predĺžiť akčný plán EÚ a Maroka, ktorým sa vykonáva posilnený štatút (2013 – 2018), o dva roky (2019 a 2020), je založená na texte pripojenom k tomuto rozhodnutiu.
            
         
         
            
               Článok 2
            
            
               Toto rozhodnutie je určené Komisii a vysokej predstaviteľke Únie pre zahraničné veci a bezpečnostnú politiku.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Rozsudok Súdneho dvora zo 7. októbra 2014 vo veci C-399/12, Nemecko/Rada (OIV), ECLI:EU:C:2014:2258, body 61 – 64.
               
            
      
    ---documentbreak--- 
      
         
               EURÓPSKA KOMISIA
            V Bruseli6. 8. 2019
            COM(2019) 364 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, pokiaľ ide o prijatie odporúčania týkajúceho sa predĺženia akčného plánu EÚ a Maroka, ktorým sa vykonáva posilnený štatút (2013 – 2018)
            
               
         
         
            
               PRÍLOHA
            
            
            
               ODPORÚČANIE ASOCIAČNEJ RADY EÚ – MAROKO č. 1/2019,
            
            
               ktorým sa schvaľuje predĺženie akčného plánu EÚ – Maroko, ktorým sa vykonáva posilnený štatút (2013 – 2018), o dva roky
            
            
            
               ASOCIAČNÁ RADA EÚ-MAROKO,
            
            
            
               so zreteľom na Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Marockým kráľovstvom na strane druhej („euro-stredomorská dohoda“),
            
            
            
               keďže:
            
            
               (1)Euro-stredomorská dohoda nadobudla platnosť 1. marca 2000.
            
            
               (2)Podľa článku 80 euro-stredomorskej dohody má Asociačná rada právomoc vydávať odporúčania, ktoré považuje za vhodné na účely dosiahnutia cieľov dohody.
            
            
               (3)V súlade s článkom 90 euro-stredomorskej dohody prijímajú zmluvné strany všetky všeobecné alebo osobitné opatrenia na splnenie svojich záväzkov podľa uvedenej dohody a dohliadajú na to, aby sa dosiahli ciele, ktoré sú v nej stanovené.
            
            
               (4)Článkom 10 rokovacieho poriadku Asociačnej rady sa stanovuje možnosť vydávať písomným postupom odporúčania v období medzi zasadnutiami.
            
            
               (5)Predĺženie akčného plánu 2013 – 2018 bude tvoriť základ spolupráce medzi EÚ a Marokom v rokoch 2019 a 2020 a umožní stanoviť nové prioritné témy vzťahov medzi EÚ a Marokom na nasledujúce roky.
            
            
               ROZHODLA TAKTO:
            
            
               Článok 1
            
            
               Asociačná rada konajúc písomným postupom rozhodla o predĺžení akčného plánu EÚ – Maroko, ktorý sa vykonáva posilnený štatút (2013 – 2018), o dva roky.
            
            
               V xx, […2019].
            
         
         
            
               
                  Za Asociačnú radu EÚ – Maroko
               
               
                  predseda
               
               
               
                  ***